Public procurement notice: Contract Notice
Published: 2025-11-03
Buyer: Oulun kaupunki
Country: FI
Region: FI1D9
Contract type: Services
Procedure: Open procedure
CPV classification: 72212000: Platform-specific software programming services | 72212100: Industry specific software programming services
Submission deadline: 2025-12-03
Award criteria: price

Technical requirements: Hankinnassa noudatetaan lakia julkisista hankinnoista ja käyttöoikeussopimuksista (1397/2016).

Hankinta on EU-kynnysarvon ylittävä hankinta.

Hankintamenettelynä käytetään avointa menettelyä. 

Hankintamenettelyn kielenä on suomi. 

Hankintamenettely etenee seuraavasti:
1. Tarjoajan soveltuvuuden ja tarjousten tarjouspyynnön mukaisuuden tarkastaminen
2. Vertailun tekeminen
3. Hankintapäätöksen tekeminen ja tiedoksianto

Rinnakkaistarjouksia ei hyväksytä. Tarjoaja voi jättää vain yhden tarjouksen.  

Tarjouksen tekemisestä, esittelystä tai muusta menettelyyn osallistumisesta ei makseta tarjoajille korvausta. 

Tarjouspyynnössä esitetyt hankintamäärät ovat arvioita, eikä sopimus muodosta tilaajalle määräostovelvoitetta. Tilaaja tekee tilauksia sopimuskaudella vain todellista tarvettaan vastaavan määrän. Arvioitujen sekä tarjouspyynnön kohdassa "hankinnan kohteen kriteerit" tarjouslomakkeella ilmoitettujen määrien ilmoittamisen tavoitteena on ainoastaan saada tarjousten hinnat laskentateknisesti vertailukelpoisiksi.

Hankintasopimus syntyy vasta kirjallisen sopimuksen allekirjoittamisella. Tarjouskilpailun perusteella solmittava sopimus ei muodosta valitulle palveluntuottajalle yksinoikeutta tuottaa palvelua.

Tilaaja voi keskeyttää hankintamenettelyn osittain tai kokonaan todellisesta ja perustellusta syystä (hankintalain 125 §). Tilaaja voi hylätä hankinnan laatuun ja laajuuteen nähden poikkeuksellisen alhaisen tarjouksen siten kuin hankintalain 96 §:ssä säädetään.
HANKINNAN KOHDE
Hankinta koskee rakennushankkeiden kustannussimulointiohjelmistopalvelua Oulun kaupungille, erityisesti Oulun Tilapalvelut -liikelaitoksen käyttöön. Kyseessä on kokonaishankinta, joka kattaa kaikki hankinta-asiakirjoissa määritellyt toiminnallisuudet ja vaatimukset.

OHJELMISTON KÄYTTÖTARKOITUS
Kustannussimulointiohjelmiston avulla tulee voida tarkastella Oulun Tilapalvelujen rakennuttamien kiinteistöjen kustannusvaikutuksia sekä ilmastoselvityksen (Ympäristöministeriön asetus 1027/2024) mukaisia arvoja koko kiinteistön elinkaaren ajalta.

Tarkastelun tulee kattaa sekä uudis- että korjausrakentamiskohteet seuraavissa hankevaiheissa:
- tarve- ja hankeselvitysvaihe
- suunnitteluvaiheet
- toteutusvaihe
- ylläpitovaihe

Ohjelmiston tulee mahdollistaa tilamitoituksen, kustannusten ja hiilijalanjäljen arviointi rakennushankkeen eri vaiheissa. Lisäksi sen avulla on voitava vertailla eri ratkaisujen ja vaihtoehtojen vaikutuksia kokonaiskustannuksiin, hiilijalanjälkeen ja käytönaikaisiin kustannuksiin. Hintatason mittarina käytetään Haahtela-tarjoushintaindeksiä (https://www.haahtela.fi/tarjoushintaindeksi). 

Korjaushankkeissa ohjelmiston tulee tukea korjausasteen määrittelyä sekä korjauskustannusten ja ilmastovaikutusten arviointia.

RAPORTOINTIVAATIMUKSET
Järjestelmästä tulee olla mahdollista tuottaa vähintään seuraavat raportit:
- Rakennushankkeen kustannusarvio Oulun kaupungin käyttöön ja/tai hankeselvitystyöryhmän loppuraportti päätöksenteon tueksi (julkinen raportti)
- Tarkempi kustannussimulointiraportti, jossa voidaan pureutua esimerkiksi rakennusosakohtaisiin kustannuksiin (sisäinen raportti)
- Rakennusvalvonnan lupakäsittelyä varten laadittavat hankekohtaiset ilmastoselvitysraportit (Ympäristöministeriön asetus 1027/2024)

Raporttien sisältö- ja muotovaatimusten tulee olla muokattavissa sopimuskauden aikana mahdollisten laki- ja asetusmuutosten mukaisesti (esim. ilmastoselvityksen tietosisältö ja päästölaskelmat, Ympäristöministeriön asetus 1027/2024). 

TIETOJEN KÄYTTÖ
Simuloinneista saatava tieto ja niiden pohjalta tehtävät kustannustarkastelut ovat keskeinen osa Oulun kaupungin investointien valmistelua ja toimivat hanketyöryhmän esitysten perustana. Tietoa hyödynnetään myös päätöksenteon tukena.
Ohjelmiston tulee soveltua erilaisten rakennus- ja tilahankkeiden hiili- ja kustannusarviointiin sekä näiden ohjaukseen rakennushankkeen eri vaiheissa.

EDELLYTYKSET
Kustannussimuloinnin tulee perustua Suomen ja rakennuspaikkakuntakohtaiseen ajantasaiseen kustannustasoon. Päästölaskelmien (hiilijalanjälki ja hiilikädenjälki) tulee pohjautua puolueettomaan ja avoimeen kansalliseen päästötietokantaan (SYKE CO2data).

HANKINNAN SISÄLTÖ (vaikuttaa vertailuhintaan)
Hankinta kattaa kustannussimulointiohjelmiston teknisen käyttäjätuen, käyttöön ja toiminnallisuuksiin liittyvät välttämättömät tukipalvelut sekä kaikki palvelun tuottamiseen, ylläpitoon ja kehittämiseen liittyvät kustannukset. Lisäksi hankintaan sisältyvät mahdolliset matka-, majoitus-, päiväraha-, ylityö-, toimitus-, laskutus- ja toimistokulut. Hankintasopimuksen arvioitu kesto on viisi (5) vuotta, sisältäen kolmen (3) vuoden sopimuskauden sekä kaksi optiovuotta (1 + 1). Ohjelmiston käyttöön liittyvät koulutukset ja asiantuntijapalvelut eivät sisälly kokonaishintaan, vaan niistä pyydetään erilliset hinnat (ks. kohta Lisähankinnat).

LISÄHANKINNAT (eivät vaikuta vertailuhintaan)
- Käyttäjäkoulutus (tuntihinta)
- Asiantuntijapalvelut (tuntihinta)
- Ohjelmiston käyttö Oulun kaupungin muilla toimialoilla ja liikelaitoksissa vastaavien rakennushankkeiden kustannussimulointeihin

SOPIMUSEHDOT
Hankinnassa sovelletaan seuraavia sopimusehtoja:

Julkisen hallinnon IT-hankintojen yleiset sopimusehdot (JIT 2025), saatavilla: http://urn.fi/URN:ISBN:978-952-367-881-1
JIT 2025 Liite 6: Erityisehtoja tietoverkon välityksellä toimitettavista palveluista JIT 2025 - Palvelut verkon kautta) 

Mikäli toimittaja käsittelee tilaajan henkilötietoja, sovelletaan lisäksi:
Oulun kaupungin ohjeistus "Henkilötietojen käsittelyn ehdot palveluille 2023", kts. sopimusluonnos liitteineen.
Valitusaika markkinaoikeuteen 14 päivää siitä, kun asianosainen on saanut tiedon hankintapäätöksestä ja sen perusteluista sekä muutoksenhakuohjeesta. Jos hankintayksikkö on tehnyt odotusajan alittavan hankintasopimuksen (esim. suorahankinta ilman perustetta), valitusaika voi olla 30 päivää tiedoksisaannista.
Optiokausi 1. 1.1.2029-31.12.2029
Optiokausi 2. 1.1.2030-31.12.2030